இவர் 1997 களில் கே.பாலசந்தர் இயக்கிய "மின் மினி தொடர்கள்" மற்றும் நாகாவின் "ரமணி விஷ் ரமணி" என்ற தொடர்களில் நடித்தார். அதை தொடர்ந்து "இப்படிக்கு தென்றல்" என்ற தொடரில் நடித்தார். 1999 இல் சன் தொலைக்காட்சியில் ஒளிபரப்பான சித்தி என்ற தொடரில் விஜி என்ற முக்கிய கதாபாத்திரத்தில் நடித்தார். அதை தொடர்ந்து 2002 இல் "அண்ணாமலை" என்ற தொடரிலும் 2003 இல் திருச்செல்வம் இயக்கிய கோலங்கள் என்ற தொடரில் உஷா என்ற முன்னணி கதாபாத்திரத்தில் நடிகை தேவயானியுடன் நடித்துள்ளார். இந்த தொடர் இவருக்கு மிகப்பெரிய வெற்றியை கொடுத்தது. இந்த தொடர் மே 26, 2003 முதல் டிசம்பர் 4, 2009 வரை சன் தொலைக்காட்சியில் ஒளிபரப்பானது. அதை தொடர்ந்து "ரோஜா" என்ற தொடரிலும் விஜய் தொலைக்காட்சியில் "பயணம்", ஜெயா தொலைக்காட்சியில் "அக்னி பிரவேசம்" தொடரிலும் நடித்துள்ளார்.

2005 இல் சன் தொலைக்காட்சியில் "சூர்யா" என்ற தொடரில் நடித்தார் அதை தொடர்ந்து 2006 இல் ராஜ் தொலைக்காட்சியில் "சாரதா" என்ற தொடரிலும் 2008 இல் ஏவிஎம் இன் "கீதாஞ்சலி" என்ற தொடரிலும் கதாநாயகியாக நடித்துள்ளார். இவர் கடைசியாக நடித்த தொடர் கலைஞர் தொலைக்காட்சியில் ஒளிபரப்பான "லட்சியம்" என்ற தொடர் ஆகும். இந்த தொடர் 2008 முதல் 2010 வரை ஒளிபரப்பானது. இவர் இதுவரைக்கும் 70 மேட்பட்ட தொடர்களில் நடித்துள்ளார் என்பது குறிப்பிடத்தக்கது.

ஆரம்பகால வாழ்க்கை
பெற்ற விருதுகள்
சின்னத்திரை வாழ்க்கை
திரைப்பட வாழ்கை